LIETUVOS RESPUBLIKOS VYRIAUSYBĖS KANCELIARIJA

TEISĖS GRUPĖ

IŠVADA

Dėl Lietuvos Respublikos Vyriausybės nutarimo

„DĖL LIETUVOS RESPUBLIKOS VYRIAUSYBĖS 2003 M. GRUODŽIO 24 D. NUTARIMO NR. 1688 „DĖL VALSTYBINĖS KALBOS MOKĖJIMO KATEGORIJŲ PATVIRTINIMO IR ĮGYVENDINIMO“ PAKEITIMO“ PROJEKTO

(toliau – Projektas)

(TAP-18-1030; TAIS Nr. 18-8371)

Nr.

Vilnius

Įvertinę Projekto, patikslinto atsižvelgiant į Lietuvos Respublikos Vyriausybės kanceliarijos Teisės grupės 2018 m. balandžio 5 d. išvadoje Nr. NV-872 pateiktas pastabas ir pasiūlymus, atitiktį Vyriausybės nutarimams bei teisės technikos reikalavimams, pastabų Projektui neturime, tačiau pažymime, kad išlieka aktuali Teisės grupės pastaba (į kurią nebuvo atsižvelgta), dėl valstybinės kalbos mokėjimo kategorijų netaikymo išimties, nustatomos Projektu nauja redakcija dėstomo Valstybinės kalbos mokėjimo kategorijų ir jų taikymo tvarkos aprašo 9 punkte. Siūloma išimtis asmenų, nukentėjusių nuo 1939-1990 metų okupacijų, atžvilgiu, kaip ir kitos asmenų teisės ir pareigos turėtų būti įtvirtintos įstatymu, o ne įstatymo įgyvendinamuoju teisės aktu.

Teisės grupės vyriausiasis patarėjas	Rimvydas Pilibaitis

, el. p. tatjana.knyziene@lrv.lt